Administrația Națională de Meteorologie a transmis prognoza meteo până pe 19 mai, pentru toate zonele țării. Estimarea este realizată folosind produsele numerice ale Centrului European pentru prognoze pe medie durată (ECMWF) de la Reading, Anglia. Sunt prognozate temperaturile maxime şi minime, mediate pentru fiecare regiune a ţării şi adaptate local.
BANAT
Vremea va fi caldă în primele două zile (6 și 7 mai), cu o medie a valorilor termice diurne în jurul a 26 de grade. La mijlocul săptămânii, în special în zilele de 9 și 10 mai se va răci. Temperaturile maxime vor fi general de 19…20 de grade. Pentru intervalul 11 – 14 mai, media temperaturilor maxime va urca ușor până spre 22…23 de grade.
După 15 mai sunt estimate valori în jurul a 28 de grade. Media temperaturilor minime va fi în general de 10…12 grade, cu valori ușor mai ridicate după jumătatea lunii.
Vor fi ploi pe arii relativ extinse în zilele de 9 și 10 mai, iar intervale cu ploi locale vor fi posibile și în restul intervalului îndeosebi în timpul după-amiezelor.
CRIȘANA
Vremea va fi caldă în primele două zile (6 și 7 mai), cu o medie a valorilor termice diurne de 25…26 de grade. Pentru perioada 8 – 14 mai sunt prognozate temperaturi maxime mai scăzute, dar în general apropiate de mediile climatologice, cuprinse între 19 și 22 de grade.
Spre finalul celor două săptămâni de prognoza se va încălzi. Media temperaturilor maxime va urca la 26 de grade. Media temperaturilor minime va fi în general cuprinsă între 9 și 12 grade.
Vor fi ploi pe arii relativ extinse începând cu după-amiaza zilei de 7 mai și în zilele de 8 și 9 mai. Intervale cu ploi locale vor fi posibile și în restul intervalului îndeosebi în timpul după-amiezelor.
TRANSILVANIA
În primele două zile din interval (6 și 7 mai), valorile termice se vor situa peste normalul climatologic, cu o media a maximelor de 24…25 de grade. Va urma o răcire semnificativă în zilele de 8, 9 și 10 mai, când vremea va deveni răcoroasă, media regională a maximelor urmând a oscila între 16 și 18 grade.
Pentru intervalul 11 – 14 mai, media temperaturilor maxime va urca ușor până spre 20 de grade. După 15 mai sunt estimate valori în jurul a 25 de grade. Media temperaturilor minime va fi cuprinsă între 6 și 10 grade, cu valori mai scăzute
în depresiunile intramontane.
Vor fi ploi pe arii relativ extinse începând cu după-amiaza zilei de 7 mai și în zilele de 8 și 9 mai. Intervale cu ploi locale vor fi posibile și în restul intervalului îndeosebi în timpul după-amiezelor.
MARAMUREȘ
Prima zi din interval va fi caldă, cu temperaturi maxime în jurul a 24 de grade. Pentru perioada 8 – 14 mai sunt prognozate temperaturi maxime mai scăzute, între 18 și 21 de grade. Spre finalul celor două săptămâni de prognoză se va încălzi, astfel că media temperaturilor maxime va urca la 24…25 de grade.
Media temperaturilor minime va fi de 6…8 grade în perioada 9 – 15 mai și de 10…12 grade în restul intervalului.
Vor fi ploi pe arii relativ extinse începând cu după-amiaza zilei de 7 mai și pe parcursul zilei de 8 mai. Intervale cu ploi locale vor fi posibile și în restul intervalului îndeosebi în timpul după-amiezelor.
MOLDOVA
Vremea va fi caldă în primele două zile (6 și 7 mai), cu o medie a valorilor termice diurne în jurul a 26 de grade. Pe 8 mai se va răci accentuat, iar media regională a temperaturilor maxime va fi de 16 grade.
Pentru intervalul 9 – 15 mai, media temperaturilor maxime va avea mici variații de la o zi la alta între 18 și 22 de grade. După 16 mai sunt estimate valori în jurul a 26 de grade. Media temperaturilor minime va fi de 6…8 grade în perioada 9 – 15
mai și de 10…12 grade în restul intervalului.
Probabilitatea pentru ploi va fi mai ridicată în perioada 7 – 9 mai și după 13 mai.
DOBROGEA
În primele două zile din interval (6 și 7 mai), media regională a temperaturilor maxime va fi de 22…24 de grade, va scădea la 18 grade pe 8 mai. În cele mai răcoroase zile din interval, respectiv pe 9 și 10 mai se vor situa în jurul a 16 grade. Ulterior se va încălzi ușor până la valori de 20…21 de grade.
După 17 mai sunt estimate maxime de 24…25 de grade. Media temperaturilor minime va fi cuprinsă între 8 și 12 grade, cu valori mai ridicate în dimineața zilei de 8 mai și spre finalul intervalului de prognoza.
Probabilitatea pentru ploi va fi mai ridicată în jurul datei de 9 mai și în perioada 13 – 15 mai.
MUNTENIA
Vremea va fi caldă în primele două zile (6 și 7 mai), cu o medie regională a temperaturilor maxime de 26…28 de grade. Ulterior vremea se va răci, iar pentru zilele de 9 și 10 mai sunt prognozate temperaturi maxime în general de 18…19 grade. Pentru intervalul 11 – 15 mai, media temperaturilor maxime va urca ușor până spre 21…23 de grade. După 16 mai sunt estimate valori în jurul a 28 de grade. Media temperaturilor minime va fi cuprinsă între 8…12 grade, cu valori ușor mai scăzute în 10 și 11 mai.
Probabilitatea pentru ploi va fi mai ridicată în 8 și 9 mai și în perioada 13 – 15 mai.
OLTENIA
Vremea va fi caldă în primele două zile (6 și 7 mai), cu o medie regională a temperaturilor maxime de 26…27 de grade. Ulterior vremea se va răci, iar pentru zilele de 9 și 10 mai sunt prognozate temperaturi maxime în jurul a 18 grade. Pentru intervalul 11 – 15 mai, media temperaturilor maxime va urca ușor până spre 21…23 de grade.
După 16 mai sunt estimate valori în jurul a 28 de grade. Media temperaturilor minime va fi cuprinsă între 8…12 grade, cu valori ușor mai scăzute în 10 și 11 mai.
Vor fi ploi în zilele de 8 și 9 mai, iar în restul intervalului, pe arii mai restrânse și mai ales în timpul după-amiezelor.
LA MUNTE
Media temperaturilor maxime va fi de 14 grade la începutul intervalului, va oscila între 8 și 10 grade în perioada 8 – 14 mai. Spre finalul celei de-a doua decadă sunt estimate valori în jurul a 16 grade. Temperaturile minime, care vor avea o medie de 6 grade în primele nopți. Va scădea spre 1…2 grad în 10 și 11 mai și va urca spre 8 grade la finalul intervalului.
Vor fi ploi pe arii relativ extinse începând cu după-amiaza zilei de 7 mai și în zilele de 8 și 9 mai. Intervale cu ploi locale vor fi posibile și în restul intervalului îndeosebi în timpul după-amiezelor.